Case ID: 1184507
Sentence 83: Hələ sağlığında ikən mərhum əri X5, uzun müddət istifadələrində olan Hökməli qəsəbəsinin ərazisində yerləşən 0,10 ha ölçüdə torpaq sahəsi fərdi yaşayış evinin tikiltisi məqsədilə Abşeron rayonu, Hökməli Bələdiyyəsinin 25.06.2009-cu il tarixli qərarına əsasən onun mülkiyyətinə verilmişdir.Qərar verildikdən sonra, onunla bələdiyyə arasında "Torpaqların alqı-satqısına dair akt" tərtib edilmiş və həmin akt bələdiyyə və ərazi üzrə torpaq şöbəsinin nümayəndələri tərəfindən imzalanaraq möhürlənməklə təsdiqlənmiş, həmin akt AR DTXKnin Abşeron rayon şöbəsində 17.07.2009-cu il tarixdə 774/09 nömrəsi ilə qeydə alınmaqla, həmin tarixdə şöbə tərəfindən Hökməli Bələdiyyəsinin 25.06.2009-cu il tarixli 07 saylı qərarı ilə fərdi ev tikmək üçün 1000 kv.m torpaq sahəsinin ayrılmasının qanuna müvafiq olması və AR DTXK-nin Abşeron rayon şöbəsinin həmin torpaq sahəsi üzərində mülkiyyət hüququna dair sənədin verilməsinə etiraz etməməsi barədə 2424 saylı rəy verilmişdir.Bundan başqa, ayrılmış torpaq sahəsinin kooradinatları ilə bağlı Abşeron rayonu Hökməli Bələdiyyəsinin yerquruluşu planından çıxarış hazırlanmış və mövcud sənədlər əsasında AR DTXK tərəfindən 05 avqust 2009-cu il tarixdə 12779 nömrəsi ilə qeydiyyata alınmış A seriyalı 212232 nömrəli "Torpaq sahəsinin planı və ölçüsü" (kadastr planı) verilmişdir.İddiaçı X7 öldükdən sonra, ondan qalmış miras əmlakı qəbul etmək üçün notariat ofisinə müraciət etmiş və notariat ofisi tərəfindən 11.02.2020-ci 1 tarixdə verilmiş 29 saylı məktubla və ona əlavə etdiyi yuxarıda sadaladığı sənədlərlə həmin torpaq sahəsinə çıxarış verilməsi üçün cavabdeh Azərbaycan Respublikası Əmlak Məsələləri Dövlət Komitəsi yanında Daşınmaz Əmlakın Dövlət Reyestr Xidmətinin 4 saylı Abşeron Ərazi İdarəsinə 15.02.2020-ci il tarixdə müraciət etmişdir.Cavabdeh özünün 06.03.2020-ci il tarixli **********20 nömrəli "Daşınmaz əmlak üzərində hüquqların dövlət qeydiyyatına alınmasından imtina edilməsi barədə" bildirişi ilə həmin torpaq sahəsinin hərrac və ya müsabiqə yolu ilə satılmaması və torpaq sahəsinin fərdi yaayış evinin tikintisi üçün ayrılmasına baxmayaraq, guya ayrılmış torpaq sahəsinin kənd təsərrüfatı təyinatlı olmasını əsas gətirərək, çıxarışın verilməsindən imtina etmişdir.